ᱯᱟᱨᱵᱷᱟᱱᱤ

ᱯᱟᱨᱵᱷᱟᱱᱤ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱟᱨᱵᱷᱟᱱᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱟᱨᱵᱷᱟᱱᱤ ᱟᱣᱨᱚᱸᱜᱟᱵᱟᱫᱽ, ᱱᱟᱱᱫᱮᱲ ᱟᱨ ᱞᱟᱛᱩᱨ ᱛᱟᱭᱚᱢ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱚᱨᱟᱴᱷᱣᱟᱰᱟ ᱴᱚᱴᱷᱟ ᱨᱮᱱᱟᱜ ᱯᱩᱱᱟᱝ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱯᱟᱨᱵᱷᱟᱱᱤ ᱟᱣᱨᱚᱸᱜᱟᱵᱟᱫᱽ ᱨᱮᱱᱟᱜ ᱴᱚᱴᱷᱟᱹᱨᱤ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ (᱑᱒᱐ ᱢᱤᱞ) ᱥᱟᱸᱜᱤᱧᱟ, ᱟᱫᱚ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱔᱙᱑ ᱠᱤᱞᱚᱢᱤᱴᱚᱨ (᱓᱐᱕ ᱢᱤᱞ) ᱥᱟᱸᱜᱤᱧᱟ ᱾

ᱯᱩᱨᱟᱹ ᱢᱚᱨᱟᱴᱷᱣᱟᱰᱟ ᱴᱚᱴᱷᱟ ᱥᱟᱶ, ᱯᱟᱨᱵᱷᱟᱱᱤ ᱱᱤᱛᱚᱜᱟᱦ ᱡᱩᱜᱽ ᱨᱮᱱᱟᱜ ᱱᱤᱢᱟᱡᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ; ᱛᱟᱭᱚᱢ ᱛᱮ ᱦᱟᱭᱫᱨᱟᱵᱟᱫᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ; ᱑᱙᱕᱖ ᱨᱮ ᱯᱚᱱᱚᱛ ᱟᱨᱦᱚᱸ ᱵᱮᱱᱟᱣ ᱛᱟᱭᱚᱢ ᱱᱚᱣᱟ ᱢᱤᱫ ᱚᱠᱛᱚ ᱨᱮᱱᱟᱜ ᱵᱚᱢᱵᱮ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ; ᱑᱙᱖᱐ ᱥᱟᱞ ᱛᱟᱭᱚᱢ ᱠᱷᱚᱱ, ᱱᱚᱣᱟ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾

ᱯᱟᱨᱵᱷᱟᱱᱤ ᱵᱷᱟᱥᱟᱱᱛᱨᱟᱣ ᱱᱟᱭᱤᱠ ᱢᱚᱨᱟᱴᱷᱣᱟᱰᱟ ᱪᱟᱹᱥᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱲᱟᱜ ᱠᱟᱱᱟ, ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱩᱱᱭᱟ ᱪᱟᱹᱥᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱯᱟᱨᱵᱷᱟᱱᱤ ᱨᱮ ᱢᱤᱫ ᱥᱮᱨᱢᱟ ᱯᱟᱨᱟᱵᱽ ᱦᱚᱸ ᱢᱮᱱᱟᱜᱼᱟ,

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱨᱵᱷᱟᱱᱤ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱐᱗,᱑᱗᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱑᱕᱗,᱖᱒᱘ ᱟᱨ ᱛᱤᱨᱞᱟᱹ ᱑᱔᱙,᱕᱖᱓ ᱢᱮᱱᱟᱜ ᱠᱚᱣᱟ, ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱾ ᱯᱟᱨᱵᱷᱟᱱᱤ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱔.᱓᱔ ᱥᱟᱭᱠᱚᱲᱟ (᱒᱒᱕,᱒᱙᱘ ᱦᱚᱲ) ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱙᱐.᱗᱑ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱗᱗.᱗᱐ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱵᱚᱨ ᱞᱮᱠᱟᱛᱮ, ᱯᱟᱨᱵᱷᱟᱱᱤ ᱥᱚᱦᱚᱨ ᱨᱮ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ (᱐ᱼ᱖ ᱵᱚᱪᱷᱚᱨ ᱩᱢᱚᱨ) ᱠᱩᱴ ᱔᱐,᱐᱗᱕ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱒᱑,᱑᱘᱗ ᱠᱚᱲᱟ ᱟᱨ ᱑᱘,᱘᱘᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱯᱟᱨᱵᱷᱟᱱᱤ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱔᱗ ᱢᱤᱴᱚᱨ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱟᱥ
ᱯᱟᱨᱵᱷᱟᱱᱤ ᱨᱮᱱᱟᱜ ᱛᱟᱞᱢᱟ ᱵᱟᱥ ᱥᱴᱮᱥᱚᱱ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱯᱚᱱᱚᱛ, ᱡᱮᱞᱮᱠᱟ ᱟᱱᱫᱷᱨᱚ ᱯᱨᱚᱫᱮᱥ, ᱛᱮᱞᱮᱝᱜᱟᱱᱟ, ᱠᱚᱨᱱᱟᱴᱚᱠ, ᱜᱩᱡᱽᱨᱟᱴ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱯᱟᱨᱵᱷᱟᱱᱤ ᱫᱚ ᱡᱚᱲᱟᱣ ᱟᱠᱟᱱᱟ ᱾ ᱯᱟᱨᱵᱷᱟᱱᱤ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱵᱷᱤᱛᱤᱨ ᱮᱢᱟᱱ ᱢᱟᱦᱟᱱᱟᱜᱟᱨ ᱥᱚᱦᱚᱨ ᱛᱟᱞᱟ ᱯᱨᱟᱵᱷᱮᱴ ᱚᱯᱨᱮᱴᱟᱨ ᱟᱨ MSRTC ᱯᱟᱨᱵᱷᱟᱱᱤ ᱰᱤᱵᱤᱡᱚᱱ ᱨᱮᱱᱟᱜ ᱟᱹᱰᱤ ᱜᱟᱱ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱢᱮᱱᱟᱜᱼᱟ,

ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱑ ᱢᱟᱨᱮ ᱮᱱᱮᱪ ᱒᱒᱒, ᱱᱚᱣᱟ ᱯᱚᱱᱚᱛ ᱫᱚ ᱛᱮᱞᱮᱝᱜᱟᱱᱟ ᱟᱨ ᱢᱚᱦᱟᱨᱟᱥᱴᱨᱚ ᱡᱚᱲᱟᱣ ᱟᱠᱟᱱᱟ, ᱱᱚᱜᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱚᱠᱟᱨᱮ ᱱᱚᱣᱟ ᱢᱩᱢᱵᱟᱭ, ᱱᱟᱱᱫᱮᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱑ ᱣᱮᱞᱯᱷᱮᱭᱟᱨ (Welfare) ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓ ᱨᱮ ᱟᱡᱟᱜ ᱰᱟᱦᱟᱨ ᱵᱮᱱᱟᱣᱟ ᱾ ᱚᱠᱟ ᱱᱚᱣᱟ ᱠᱚᱧᱮᱼᱥᱟᱢᱟᱝ ᱥᱚᱦᱚᱨ ᱤᱱᱫᱚᱨ, ᱡᱷᱟᱸᱥᱤ, ᱟᱜᱽᱨᱟ ᱟᱨ ᱠᱚᱧᱮᱼᱮᱛᱚᱢ ᱥᱚᱦᱚᱨ ᱡᱮᱞᱮᱠᱟ ᱵᱟᱨᱚᱬᱟᱥᱤ, ᱱᱟᱜᱽᱯᱩᱨ, ᱟᱫᱤᱞᱟᱵᱟᱫ, ᱱᱤᱡᱟᱢᱟᱵᱟᱫᱽ, ᱦᱟᱭᱫᱨᱟᱵᱟᱫᱽ, ᱵᱮᱝᱜᱟᱞᱩᱨᱩ  ᱟᱨ ᱠᱟᱱᱭᱟᱠᱩᱢᱟᱨᱤ ᱠᱷᱚᱱ ᱡᱤᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website of Parbhani Divisional Police
 Official website of Parbhani district 
 Official website of Parbhani Municiapal Corporation 
 Official website of Parbhani Session Court
 Parbhani at Encyclopædia Britannica


Category:Cities and towns in Parbhani district
Category:Marathwada
Category:Cities in Maharashtra